INDUSTRIJSKA STROJARSKA ŠKOLA

ZAGREB, Avenija Marina Držića 14

Klasa: 003-06/17-01/2

Urbroj: 251-287-17-01-1

Zagreb, 3. travnja 2017.

Z A P I S N I K

S druge sjednice Školskog odbora održane u ponedjeljak 3. 4. 2017.

Početak sjednice: 8.30 sati.

Prisutni članovi: Snježana Barbarić, Ines Lovrić, Ivica Štefanac, Jadranko Kezerić, Ilija Krstanović, Božo Ćužić i Petar Bezjak

Ostali prisutni : Nenad Pavlinić ravnatelj i Vesna Soldo tajnica Škole

Sjednicu vodi: Ivica Štefanac predsjednik Školskog odbora

Zapisnik vodi: Vesna Soldo

Ivica Štefanac: Konstatiram da su na sjednici prisutni svi članovi Školskog odbora,

dnevni red iz poziva za sjednicu s dopunom stavljam na glasovanje, konstatiram da je jednoglasno prihvaćen sljedeći

Dnevni red:

1. Verifikacija mandata imenovanog člana Školskog odbora Bože Ćužića
2. Verifikacija zapisnika s I. konstituirajuće sjednice Školskog odbora
3. Otvaranje ponuda pristiglih na natječaj i utvrđivanje liste kandidata za

izbor ravnatelja/ravnateljice Škole

Ad. 1.

Ivica Štefanac predsjednik Školskog odbora nakon provjere identiteta imenovanog člana Školskog odbora Bože Ćužića s podacima iz akta o imenovanju obavio je verifikaciju mandata. Na prethodnoj sjednici članovi Školskog odbora su predložili da zbog operativnosti Božo Ćužić bude zamjenik predsjednika Školskog odbora. Kolega Ćužić prihvaćate li kandidaturu? Nakon prihvaćanja kandidature predsjednik Školskog odbora stavlja na glasovanje prijedlog za izbor Bože Ćužića za zamjenika predsjednika Školskog odbora i konstatira da je Božo Ćužić jednoglasno izabran za zamjenika predsjednika Školskog odbora.

Ad. 2

Ivica Štefanac: Stavljam na glasovanje zapisnik s I. konstituirajuće sjednice Školskog odbora, konstatiram da je jednoglasno prihvaćen.

Ad.3.

Ivica Štefanac: Izvijestio bih vas da su na natječaj objavljen za ravnatelja/ravnateljicu škole u tisku „24“ sata, na web stranici i oglasnoj ploči Škole 22. ožujka 2017. zaprimljene tri (3) ponude.

Prema Statutu Škole ponude otvara predsjednik Školskog odbora. Ponude se otvaraju i razmatraju abecednim redom te je za svaku otvorenu ponudu potrebno utvrditi: je li ponuda dostavljena u propisanom roku i ispunjava li kandidat uvjete natječaja.

Kandidat Nenad Pavlinić ponudu je dostavio u propisanom roku, domovnicu (original)

i diplomu o stečenoj spremi (ovjerena preslika) dostavio je na uvid nakon otvaranja ponuda, za vrijeme trajanja sjednice Školskog odbora.

Kandidat Zvonimir Obradović ponudu je dostavio u propisanom roku i prema dostavljenoj dokumentaciji ispunjava uvjete natječaja.

Kandidat Siniša Režek ponudu je dostavio u propisanom roku i prema dostavljenoj dokumentaciji ispunjava uvjete natječaja.

Ilija Krstanović :Gospodine Predsjedniče molim Vas da dokumentaciju od svakog kandidata proslijedite svim članovima Školskog odbora na uvid.

Predsjednik prosljeđuje dokumentaciju.

Ilija Krstanović: Gospodine Predsjedniče, uvidom u dokumentaciju kandidata utvrđujem da dva kandidata gosp. Zvonimir Obradović i kandidat gosp. Siniša Režek imaju pravovaljanu dokumentaciju, a kandidat Nenad Pavlinić nema pravovaljanu dokumentaciju.

Naime, kandidat je dostavio kopije diplome i domovnice a to nije u skladu s natječajem jer se u natječaju izričito traži original ili ovjerena kopija domovnice i original ili ovjerena kopija diplome. Isto tako utvrđujem da gosp. Pavlinić u natječajnoj dokumentaciji nema original potvrde niti ovjerene kopije potvrde o potrebi polaganja stručnog ispita.

Gospodin Ilija Krstanović prosljeđuje dokumentaciju kandidata na uvid članovima Školskog odbora koji potvrđuju tvrdnje gosp. Krstanovića.

Božo Čužić: Slažem se s konstatacijom gospodina Ilije Krstanovića da je prijava gospodina Pavlinića nepotpuna, odnosno da nema pravovaljanu dokumentaciju određenu uvjetima natječaja (neovjerena kopija diplome i domovnice , nema potvrde ni ovjerene kopije potvrde o potrebi ne polaganja stručnog ispita. Imam informaciju da se kolega iz STŠ „Fausta Vrančića“ javio na natječaj.

Ivica Štefanac: Ukoliko bude još prijava na natječaj zakazat ćemo sjednicu Školskog odbora i utvrditi Izbornu listu za izbor ravnatelja/ravnateljice Škole.

Petar Bezjak: Predlažem da se prije glasovanja o kandidatima na Nastavničkom vijeću, Skupu radnika i Vijeću roditelja kandidatima omogući predstavljanje.

Sjednica završena u 10.20 sati

Zapisnik vodila Predsjednik Školskog odbora

Vesna Soldo, dipl. iur. Ivica Štefanac, prof.